Որսը (ֆիլմ, 2020)

«Որսը» (անգլ.՝ The Hunt), ամերիկյան թրիլլեր, որը նկարահանել է ռեժիսոր Քրեյգ Զոբելը Նիք Քյուզի և Դեյմոն Լինդելոֆի սցենարով, որը գրվել է Ռիչարդ Քոնելի «Ամենավտանգավոր խաղը» պատմվաքծի հիման վրա։ Գլխավոր դերերում նկարահանվել են Բեթի Գիլպինը, Այք Բարինհոլցը, Էմմա Ռոբերթսը և Հիլարի Սուենկը։ Պրոդյուսերը եղել է Ջեյսոն Բլումն իր Blumhouse Productions ընկերությունով։ Զոբելն ու Լինդելոֆն ասել են, որ ֆիլմը ֆիլմը երգիծանք է ամերիկյան ձախերի ու աջերի խորը քաղաքական տարակարծությունների վերաբերյալ։
Սկզբում ֆիլմի պրեմիերան նախատեսվել է 2019 թվականի սեպտեմբերի 27-ին։ Սակայն 2019 թվականի օգոստոսի սկզբին Դեյթոնում և Էլ Պասոյում տեղի ունեցած զանգվածային սպանություններից հետո Universal Pictures կինոընկերությունը որոշել է հետաձգել ֆիլմի թողարկումը։ Որոշումն ընդունվել է մեկ օր այն բանից հետո, երբ ֆիլմը քննադատել է ԱՄՆ նախագահ Դոնալդ Թրամփը։
Դրանից հետո Universal Pictures-ը Միացյալ Նահանգներում ֆիլմի թողարկումը տեղափոխել է 2020 թվականի մարտի 13։


== Սյուժե ==
Ֆիլմը Ռիչարդ Քոնելի՝ 1924 թվականին ստեղծված «Ամենավտանգավոր խաղը» պատմվածքի ազատ էկրանավորումն է և պատմում է 12 անծանոթների մասին, որոնք խորհրդավոր կերպով արթնանում են բացատում։ Նրանք չգիտեն, թե որտեղ են և ինչպես են հայտնվել այդտեղ։ Նրանք իմանում են, որ իրենց ընտրել են որսի համար մի խաղում, որը մշակել է բարձրաշխարհիկ մարդկանց խումբը։ Որսորդները հավաքվում են Դաստակերտ կոչվող հատուկ վայրում, բայց նրանց սպորտն ընդհատվում է, երբ հետապնդվողներից մեկը՝ Քրիստալը, հակահարված է տալիս ու սկսում մեկը մյուսի հետևից սպանել նրանց։


== Արտադրություն ==


=== Մշակում ===
2018 թվականի մարտին Universal Pictures ստուդիան ձեռք է բերել Նիք Քյուզի և Դեյմոն Լինդելոֆի սցենարով ֆիլմի նկարահանման իրավունքները, որի ռեժիսորը պետք է լիներ Քրեյգ Զոբելը։ Սցենարի օրիգինալ վերնագիրը եղել է «Կարմիր աձնակազմն ընդդեմ կապույտ անձնակազմի», ինչը հղում է կարմիր անձնակազմերին ու կապույտ անձնակազմերին։ Ավելի ուշ Universal ստուդիան հրապարակել է հայտարարություն, որում հերքվել է, թե դա եղել է ֆիլմի աշխատանքային անվանումը։
Որսորդների վերնախավն իր որսը կոչում է «ցավալի», ինչն ակնարկ է այն արտահայտությանը, որն օգտագործել է Հիլարի Քլինթոնը 2016 թվականին ԱՄՆ-ում նախագահական ընտրարշավի ժամանակ՝ կոչելու համար այդ ժամանակ նախագահի թեկնածու Դոնալդ Թրամփի կողմնակիցներին։ Սցենարի նախնական տարբերակում ֆիլմի հերոսները պատկերվել են որպես աշխատավոր դասի պահպանողական ներկայացուցիչներ։


=== Քասթինգ ===
2019 թվականի մարտին Էմմա Ռոբերտսը, Ջասթին Հարթլին, Գլեն Հոուերթոնը, Այք Բարինհոլցը և Բեթի Գիլպինը դերեր են ստացել ֆիլմում։ 2019 թվականի ապրիլին Էմի Մեդիգանը, Ջիմ Քլոքը, Չարլի Սլոթերը, Սթիվ Մոքեյթը և Դին Ուեսթը նույնպես միացել են ֆիլմի դերասանական կազմին։ Հուլիսին հայտարարվել է, որ Հիլարքի Սուենքը դեր է ստացել ֆիլմում։


=== Նկարահանումներ ===
Ֆիլմի նկարահանումներն սկսվել են 2019 թվականի փետրվարի 20-ին Նոր Օռլեանում և ավարտվել 2019 թվականի ապրիլի 5-ին։


== Թողարկում ==
Ֆիլմի թողարկումն սկզբում նախատեսվել է 2019 թվականի սեպտեմբերի 27-ին։ Հետագայում այն տեղափոխվել է հոկտեմբերի 18, բայց էլի վերադարձվել է նախկին ամսաթվին՝ սեպտեմբերի 27։
2019 թվականի օգոստոսի 7-ին Universal-ը հայտարարել է, որ Դեյթոնում և Էլ Պասոյում տեղի ունեցած զանգվածային սպանություններից հետո իրենք դադարեցնելու են ֆիլմի գովազդային արշավը։ Մի քանի օր անց ֆիլմը հանվել է ստուդիայի թողարկումների գրաֆիկից։
2020 թվականի փետրվարին ֆիլմի թողարկումը տեղափոխվել է 2020 թվականի մարտի 13, և թողարկվել է նոր թրեյլեր՝ մասամբ ի պատասխան նույնքան վիճելի «Ջոկեր» ֆիլմի։ Համապրոդյուսեր Ջեյսոն Բլոմը հայցազրույցի ժամանակ հայտարարել է. «Ո՛չ մի կադր չի փոխվել։ [...]Սա իսկապես նույնպիսի ֆիլմ է»։


== Նշումներ ==


== Ծանոթագրություններ ==